《游天台桐柏观二首 其一》
宋代·罗适

欲访琳宫入翠微，满山烟雨正梅时。神仙事秘人难问，造化功深世莫知。

海近应通三岛信，年多空见八分碑。身中龙虎吞天地，谁肯留心继鍊师。

作者简介：（1029—1101）台州宁海人，字正元，别号赤城。胡瑗私淑弟子。英宗治平二年进士。历知五县，官至京西北路提点刑狱，慷慨建白，务恤民隐，尝与苏轼论水利，凡兴复陂塘五十有五，秩满去，民为立祠。有《易解》、《赤城集》、《伤寒救俗方》。